CELEX: 62015CA0551
Language: lt
Date: 2017-03-09 00:00:00
Title: Byla C-551/15: 2017 m. kovo 9 d. Teisingumo Teismo (antroji kolegija) sprendimas byloje (Općinski sud u Puli-Pola (Kroatija) prašymas priimti prejudicinį sprendimą) Pula Parking d.o.o./Sven Klaus Tederahn (Prašymas priimti prejudicinį sprendimą — Teismų bendradarbiavimas civilinėse bylose — Reglamentas (ES) Nr. 1215/2012 — Materialinė taikymo sritis ir taikymo laiko atžvilgiu sritis — Civilinės ir komercinės bylos — Priverstinio vykdymo procedūra, per kurią siekiama išieškoti nepadengtą skolą už transporto priemonės stovėjimą viešoje stovėjimo aikštelėje — Įtraukimas — Sąvoka „teismas“ — Vykdomąjį raštą remdamasis „autentišku dokumentu“ išdavęs notaras)

8.5.2017   
            
            
               LT
            
            
               Europos Sąjungos oficialusis leidinys
            
            
               C 144/9
            
         2017 m. kovo 9 d. Teisingumo Teismo (antroji kolegija) sprendimas byloje (Općinski sud u Puli-Pola (Kroatija) prašymas priimti prejudicinį sprendimą) Pula Parking d.o.o./Sven Klaus Tederahn
   
   (Byla C-551/15) (1)
   
   ((Prašymas priimti prejudicinį sprendimą - Teismų bendradarbiavimas civilinėse bylose - Reglamentas (ES) Nr. 1215/2012 - Materialinė taikymo sritis ir taikymo laiko atžvilgiu sritis - Civilinės ir komercinės bylos - Priverstinio vykdymo procedūra, per kurią siekiama išieškoti nepadengtą skolą už transporto priemonės stovėjimą viešoje stovėjimo aikštelėje - Įtraukimas - Sąvoka „teismas“ - Vykdomąjį raštą remdamasis „autentišku dokumentu“ išdavęs notaras))
   (2017/C 144/11)
   Proceso kalba: kroatų
   
      Prašymą priimti prejudicinį sprendimą pateikęs teismas
   
   
      Općinski sud u Puli-Pola
   
   
      Šalys pagrindinėje byloje
   
   
      Ieškovė: Pula Parking d.o.o.
   
      Atsakovas: Sven Klaus Tederahn
   
      Rezoliucinė dalis
   
   
               1.
            
            
               2012 m. gruodžio 12 d. Europos Parlamento ir Tarybos reglamento (ES) Nr. 1215/2012 dėl jurisdikcijos ir teismo sprendimų civilinėse ir komercinėse bylose pripažinimo ir vykdymo 1 straipsnio 1 dalį reikia aiškinti taip, kad į šio reglamento taikymo sritį patenka priverstinio vykdymo procedūra, kurią paprašė pradėti vietos valdžios institucijai priklausanti įmonė ir kuri nukreipta prieš kitoje valstybėje narėje gyvenantį fizinį asmenį, siekiant išieškoti nepadengtą skolą už automobilio stovėjimą viešoje stovėjimo aikštelėje, kurią minėta vietos valdžios institucija pavedė eksploatuoti tai įmonei, kai skola nėra baudžiamojo pobūdžio ir yra tik paprastas atlygis už suteiktą paslaugą.
            
         
               2.
            
            
               Reglamentą Nr. 1215/2012 reikia aiškinti taip, kad Kroatijoje notarai, naudodamiesi jiems pagal nacionalinę teisę suteiktais įgaliojimais per priverstinio vykdymo procedūras, per kurias remiamasi „autentišku dokumentu“, nepriskirtini prie sąvokos „teismas“, kaip ji suprantama pagal minėtą reglamentą.
            
         
      (1)  OL C 48, 2016 2 8.